Znenie informačnej povinnosti pre spracúvanie osobných údajov seniorov a domových dôverníkov:

Prevádzkovateľom osobných údajov je Hlavné mesto Slovenskej republiky Bratislava, Primaciálne námestie č. 1, Bratislava 814 99, IČO: 00603481.

Prevádzkovateľ spracúva osobné údaje:

* **domových dôverníkov** v rozsahu: meno, priezvisko, telefónne číslo, na účel distribúcie stravy a inej pomoci fyzickým osobám, na ktoré sa núdzový stav vzťahuje;
* **fyzických osôb, na ktoré sa núdzový stav vzťahuje** v rozsahu: meno, priezvisko, dátum narodenia, bydlisko a telefónne číslo na účel ich identifikácie a následnej komunikácie.

Právnym základom spracúvania týchto osobných údajov je ochrana životne dôležitých záujmov fyzických osôb.

Bez poskytnutia týchto osobných údajov nie je možné zabezpečiť nevyhnutú pomoc zo strany Hlavného mesta Slovenskej republiky Bratislavy, čo by mohlo viesť k ohrozeniu života a zdravia fyzických osôb.

Osobné údaje sa spracúvajú po dobu nevyhnutnú na plnenie tohto účelu. Po uplynutí uvedenej doby budú osobné údaje zlikvidované.

K týmto osobným údajom môžu mať prístup aj ďalšie osoby, najmä zamestnanci prevádzkovateľa, poskytovatelia zdravotnej starostlivosti, zložky poskytujúce bezpečnosť a ochranu fyzických osôb, ako aj iné osoby, ktorých participácia je nevyhnutná na zabezpečenie vyššie uvedeného účelu.

Viac informácií o ochrane Vašich osobných údajov, ako aj o uplatnení Vašich práv nájdete na webovej stránke prevádzkovateľ: <https://bratislava.sk/sk/ochrana-osobnych-udajov>